אליס במאפיית הפלאות

אליס במאפיית הפלאות (באנגלית: Alice's Wonderland Bakery) היא סדרת טלוויזיה אמריקאית בהנפשה ממוחשבת לילדים, אשר מבוססת על סרט הקולנוע "עליסה בארץ הפלאות" (1951) שמבוסס על הספר "הרפתקאות אליס בארץ הפלאות" (1865) מאת לואיס קרול. הסדרה פותחה על ידי צ'לסי בייל, הולחנה על ידי מתיו מרגסון והופקה על ידי Disney Television Animation.

העונה הראשונה של הסדרה החלה את שידוריה בארצות הברית בערוץ דיסני ג'וניור ב-9 בפברואר 2022, ואילו בישראל באותו ערוץ בדיבוב עברי ב-3 ביולי של אותה שנה. העונה הראשונה סיימה את שידוריה בארצות הברית ב-31 במרץ 2023, ואילו בישראל ב-24 באוגוסט של אותה שנה. באפריל 2022 הסדרה חודשה לעונה שנייה, אשר החלה את שידורה במקור ב-28 ביוני 2023.

תקציר העלילה 
הסדרה סובבת סביב אליס, נינתה של אליס פלזנס לידל המקורית, שהיא אופה צעירה שעובדת במאפיית הפלאות שנמצאת בארץ הפלאות. במהלך הסדרה אליס חוקרת את הארץ בהרפתקאות קולינריות שונות, כשהיא מלווה בחבריה פרגי הארנב הלבן, האטי והנסיכה רוזה.

דמויות 
 אליס – נינתה של אליס פלזנס לידל המקורית. אופה צעירה שעובדת במאפיית הפלאות.
 האטי האטר – ילד "כובען מטורף" והחבר הכי מטופש של אליס.
 פרגי הארנב הלבן – החבר הכי טוב של אליס והמעריץ הכי גדול שלה. קפדן ודייקן. נינו של הארנב הלבן מהספר המקורי. 
 הנסיכה רוזה – נסיכת הלבבות והחברה הכי אומנותית של אליס.
 דינה – חתולת המחמד של אליס שתמיד לצידה.
 חתול צ'שייר – חתול שנוהג להיעלם כשהוא מחייך. אחת הדמויות שכיכבו גם בסרט המקורי וגם בספר.
 קמומיל – נמנמן המחמד של האטי. מבוסס על הנמנמן מתוך הספר "הרפתקאות אליס בארץ הפלאות".
 קוקי בוק – ספר בישול ממין נקבה שמלמד את אליס להכין כל מיני מתכונים. היה שייך לאליס המקורית. 
 מלכת הלבבות – מלכה ממוצא לטיני. אימה של רוזה. צאצאית של מלכת הלבבות המקורית. אלרגית לחתולים.
 מלך הלבבות – מלך שפרש לגמלאות עם הכתרת ביתו. אביה של מלכת הלבבות וסבה של רוזה. חובב סלסה. 
 הקלפים – הצבא של מלכת הלבבות. מבוססים על הקלפים מהספר ומהסרט המקורי.
 אמא ורד – מבוססת על דמות הוורד מהסרט המקורי.
 ג'אבי – ג'אברווק המחמד של רוזה. מבוסס על הג'אברווק (דמות שבסוף לא נכללה בסרט, אך כיכבה בספר הראשון שיצא לו).
 מנעול – מנעול בעל דלת קסמים שאפשר להיכנס דרכה. אחת הדמויות שכיכבו גם בסרט המקורי.
 גברת ארנב – אמו של פרגי. אם מרובת ילדים.
 מר ארנב – אביו של פרגי.
 ג'יי – זחל שמעריץ אל אליס. נושף בועות. מבוסס על דמות הזחל מהספר המקורי.
 מר כובען ומר אביב חביב – אבותיו של האטי. צאצאיהם של הכובען המטורף וארנב האביב מהספר המקורי.
 ארנסטו – כס המלכות של מלכת הלבבות.
 דודל דודו – דודו ממין נקבה. ביתו של הדודו מהספר המקורי.
 קפטן דודו – עוף תמוה המשמש כימאי. אחת הדמויות שכיכבו גם בסרט המקורי וגם בספר (כששם נקרא פשוט "הדודו").
 קיקי – זחלית שנושפת בועות. מבוססת על דמות הזחל מהספר המקורי.
 טווידל כן וטווידל לא – תאום ותאומה זהים. משמשים כיועצים בכל מה שנוגע להחלטות, בדרכם המקורית והמשונה. מבוססים על טווידלדי וטווידלדם מספר ההמשך "מבעד למראה".
 סעיד פרוונה – זחל ממוצא פרסי שהתגורר עם אימו בחוף דודו ועבר לגור ביער הפטריות. אליס וחבריה ניסו לעזור לו להתאקלם.

מדבבים 
הדיבוב העברי בוים על ידי ענת ניב, והופק על ידי ענבר שטגר עזרא.

שידור

פרקים

עונה 1

עונה 2

ראו גם 
 עליסה בארץ הפלאות (זיכיון)

קישורים חיצוניים

הערות שוליים 

הרפתקאות אליס בארץ הפלאות
סדרות טלוויזיה המבוססות על ספרים
סדרות טלוויזיה המבוססות על סרטים
סדרות הנפשה ממוחשבת
סדרות הנפשה אמריקאיות
תוכניות טלוויזיה באנגלית
דיסני: סדרות טלוויזיה
דיסני ג'וניור: סדרות
סדרות טלוויזיה אמריקאיות שעלו לשידור בשנות ה-2020